《水龙吟 其一 次辛稼轩，贺未斋阁老霖雨堂落成》
明代·夏言

文章独占龙头，当年已识丝纶手。身历三朝，官登极品，当今耆手。

晚入黄扉，平生青眼，相看白首。喜长安、霖雨堂成，道神仙宰相，人知否。

甲第高连北斗。又何必、锦袍明昼。昼寝凝香，朱门列戟，紫衣奔走。

灯火楼台，笙歌院落，年年春酒。庇苍生、更作万间广厦，为相公寿。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。